CELEX: 62008TN0130
Language: el
Date: 2008-03-31 00:00:00
Title: Υπόθεση T-130/08: Προσφυγή της 31ης Μαρτίου 2008 — Gres La Sagra κατά ΓΕΕΑ — Ceramicalcora (VENATTO MARBLE STONE)

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/29
            
         Προσφυγή της 31ης Μαρτίου 2008 — Gres La Sagra κατά ΓΕΕΑ — Ceramicalcora (VENATTO MARBLE STONE)
   (Υπόθεση T-130/08)
   (2008/C 116/53)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Gres La Sagra, SL (Alameda de la Sagra, Ισπανία) (εκπρόσωποι: T. Villate Consonni, και J. Calderón Chavero, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ceramicalcora, SA (Alcora, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρωθεί η απόφαση που εξέδωσε το τέταρτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), στις 30 Ιανουαρίου 2008 στην υπόθεση R-1609/2006-4,
            
         
               —
            
            
               βάσει της προαναφερθείσας ακυρώσεως, να εγκριθεί η αίτηση του σήματος 3109006, όχι μόνο για τις υπηρεσίες της κλάσεως 39a (εγκριθείσες ήδη αφού απορρίφθηκε η ανακοπή B690695 για τις υπηρεσίες αυτές, που κατέστη ήδη οριστική), και για τα λοιπά προϊόντα και τις λοιπές υπηρεσίες που ζητήθηκαν για τις κλάσεις 19a, 21a y 40a, και
            
         
               —
            
            
               να καταδικαστεί στα δικαστικά έξοδα το ΓΕΕΑ καθώς και οι παριστάμενοι διάδικοι, έξοδα που θα προκύψουν από την παρούσα διαδικασία σε περίπτωση που θα αντιταχθούν στη διαδικασία αυτή και απορριφθούν τα αιτήματά τους.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Εικονιστικό σήματος «VENATTO (marble stone)» (αίτηση με αριθμό πρωτοκόλλου 3.109.006), για προϊόντα και υπηρεσίες των κλάσεων 19, 21, 39 και 40.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: CARAMICALCORA S.A.
   
      Αντιταχθέν δικαίωμα επί σήματος ή σημείου κατά τη διαδικασία ανακοπής: Ισπανικά σήματα«VENETO (Ceramicas)» (αριθ. 2.115.543; 2.056.688; 2.056.689 και 2.056.699), για προϊόντα και υπηρεσίες των κλάσεων 27, 19, 21 και 39, αντιστοίχως.
   
      Απόφαση του τμήματος ανακοπών: Μερική αποδοχή της ανακοπής, επειδή κρίθηκε ότι υπήρχε κίνδυνος συγχύσεως στη σχετική περιοχή για τα προϊόντα και υπηρεσίες των κλάσεων 19, 21 και 40, ενώ δεν υπάρχει τέτοιος κίνδυνος όσον αφορά τις υπηρεσίες της κλάσεως 39.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94 για το κοινοτικό σήμα.